Парафіяльнае сьвята ў гонар сьв. Язафата адзначылі ў Полацку Сёлетнія парафіяльныя сьвяткаваньні ў гонар нябеснага апекуна грэка-каталіцкай парафіі ў Полацку адбыліся ў нядзелю, 8 лістапада 2015 году. Узначальваў іх Апостальскі Візітатар БГКЦ, паведамяле сайт Svjazep.org. Распачалося сьвяткаваньне напярэдадні, у суботу, вячэрняй з ліцьцёй. Яе адслужыў архім. Сяргей Гаек, з якім саслужыў душпастыр полацкай парафіі сьв. Язафата а. Аляксандар Шаўцоў.